Document ID: /roh_data/filtered/fineweb-2-filterrobots_roh.jsonl.gz/8094

Dapi plirs onns vegn discurri en la Val Müstair da quai project. Recurs, cumbats per permiss e finanzas han adina puspè bittà enavos il project. Ussa è grazia l’agid finanzial dal project da svilup regiunal che vegn sustegnì dal chantun sin buna via da vegnir realisaus.
Prioritad vegn dà a la chascharia
La chascharia veglia da Müstair na correspunda betg pli a las pretaisas d’igiena e da sanada dad ozendi. Perquai vegn ussa realisà sco emprim pass mo la chascharia. L'onn proxim è previs la fabrica dal lieu per elavurar graun e l'onn 2019 la mazlaria. Il project total chaschuna custs da stgars ocht milliuns francas da quels vegnan tranter 40 e 45% surpiglià dal chantun e da la confederaziun en il rom da project svilup regiunal.